ועדת הכלכלה, כנסת 25, פרוטוקול מספר 26, 2023-02-15 00:00

דוד ביטן: אני פותח את הישיבה

דוד ביטן:  על סדר-היום, הליכי מינוי דירקטורים בתאגידי המים והביוב

דוד ביטן:  כפי שאתם יודעים, אנחנו התחלנו את הדיון הזה בישיבה הקודמת ואנחנו רוצים לסיים את זה

דוד ביטן:  קודם כל נתחיל מזה שדיברנו על זה שצריכה לקום ועדה נוספת רק לתאגידי מים, כי הוועדה הקיימת לא יכולה עניינית לטפל במהירות הראויה בתאגידי המים כשהיא צריכה לטפל בכל הדירקטורים בחברות הממשלתיות

דוד ביטן:  על זה הייתה הסכמה, אני חושב, ואין שום בעיה להקים ועדה כזאת

דוד ביטן:       מה שביקשנו בנוסף, שיהיה נציג בוועדה של מרכז שלטון מקומי כי הם בעצם צד בעניין הזה

דוד ביטן:  אני לא רוצה לתקן את החוק

דוד ביטן:  אני הבנתי שיש שני נציגי ציבור, אז צריך להיות הסכמה שאחד מהם יהיה נציג של מרכז שלטון מקומי ואז אתם תמנו בהסכמה איתם או בתאום איתם או בהתייעצות איתם מישהו שייצג את השלטון המקומי בוועדה החדשה הזאת

דוד ביטן:       דבר שני, אני מבין שצריכה להיות שופטת בדימוס בוועדה כזאת

איתי עצמון: אדם שכשיר לכהן כשופט בית משפט מחוזי

דוד ביטן: הרבה אנשים כשרים

דוד ביטן:  אין לי התנגדות, תבחרו את מי שאתם רוצים

דוד ביטן:  תמנו את מי שאתם רוצים

דוד ביטן:  תקימו את הוועדה הזאת אם אפשר מהר

דוד ביטן:  תמנו שופט, תמנו את הנציגים, תמנו גם איש ציבור מטעם הרשויות המקומיות כי זו ועדה ספציפית, מיוחדת

דוד ביטן:  זה כמו הוועדה הרגילה עם השופטת גילאור שצריכה לטפל בכל

דוד ביטן:      לגבי רשות המים, חשבתי שהם צריכים להיות

דוד ביטן:  זה נכון, הם הגוף המקצועי

דוד ביטן:  הם צריכים רק לייעץ לוועדה

דוד ביטן:  מקובל עליי

דוד ביטן:  אני חוזר בי ממה שאמרתי בפעם שעברה

דוד ביטן:  בבקשה

איתי עצמון: בוקר טוב, אם רק תוכלי להתייחס כמובן להלימה בין הוראות החוק שמקימות את הוועדה לבין מה שביקש היושב-ראש והאם ניתן לעשות זאת ללא תיקון חקיקה?     

נועה קיסר: אני אתייחס לכל

דוד ביטן: כן, מעדיפים שלא יהיה תיקון חקיקה

דוד ביטן:  אין צורך לרוץ לחקיקה

נועה קיסר: אני סגנית מנהלת רשות החברות הממשלתיות

נועה קיסר:  קודם כל נתחיל בבשורות הטובות, שביום ראשון מתקיימת ועדה בראשות השופטת גילאור ותדון ב-32 מועמדים שממתינים לדיון של תאגידי המים

נועה קיסר:  אחרי שנטפל בכל ה-32, יש לנו בסך הכול עוד בערך סדר גודל של חמישה מועמדים שהנתונים שלהם הועברו - - -      

דוד ביטן: לא, מה שקיבלתם מהם

דוד ביטן:  יכול להיות שיש עוד מועמדים שהם לא העבירו לכם

נועה קיסר: בדיוק, אנחנו לא יודעים

נועה קיסר:  חמישה מועמדים שהתקבלו ממש בימים האחרונים

דוד ביטן: בסדר, מצוין, אז עשינו משהו את אומרת

נועה קיסר: בדיוק

נועה קיסר:  קודם כל נתחיל בבשורות הטובות

נועה קיסר:  אני אגיד עוד בשורה טובה

נועה קיסר:  אפשר שיהיה נציג של השלטון המקומי כנציג ציבור

איתי עצמון: גם לפי דרישות החוק היום

נועה קיסר: ככל שהוא יעמוד בתנאי הכשירות

דוד ביטן: ברור

נועה קיסר: וניגוד העניינים, כמובן בכפוף לכל - - -      

דוד ביטן: למרות שאת יודעת שיש בעיה עם תנאי כשירות

דוד ביטן:  אחת הבעיות המרכזיות בחוק הקיים ובמדיניות של הוועדה זה שראש עיר, השנים שהוא ראש עיר לא נחשבות כניסיון, שזה דבר מצחיק, לכן אתם צריכים פה - - -      

איתי עצמון: האמנם כך וזה נכון

דוד ביטן: כן, לא נחשבות כניסיון כי הוא לא מנהל את העירייה

דוד ביטן:  מי שמנהל את העירייה זה המנכ"ל, זה המנהלים, אז לא יהיה אף ראש עיר שיעמוד בזה

אביטל בירגר: אדוני, אני היועצת המשפטית - - -      

דוד ביטן: כן, אז הגשתי הצעת חוק בעניין הזה

דוד ביטן:  לא קידמנו אותה בסוף

אביטל בירגר: אני רוצה להבהיר בנקודה הזאת

אביטל בירגר:  אני היועצת המשפטית בפועל של רשות החברות

אביטל בירגר:      לפי הרכב הוועדה אמורים להיות בה כמו שנאמר שני נציגי ציבור ונקבעת רשימה על ידי השרים

אביטל בירגר:  ככל שבאותה רשימה יכללו אנשים שבאים מקרב גורמים בשלטון המקומי, אנחנו חושבים שלא תהיה מניעה גם למנות אותם משם כמובן במסגרת הרכב הוועדה

דוד ביטן: ראש עיר צריך לעמוד בחמש שנות ניסיון וכל הדברים האלה? אם הוא ראש עיר 15 שנה והוא בא לוועדה?      

רבקה שטיינבג: אני היועצת המשפטית של הוועדה ואני רוצה לומר שאנחנו עושים הקבלה בהתאם להנחיית היועצת המשפטית לממשלה

רבקה שטיינבג:  כמו שכהונה של שר נחשבת כהונה ציבורית בכירה, כך ראש עיר, אנחנו מחשיבים את זה - - -      

דוד ביטן: בסדר, אז אין בעיה עם זה

רבקה שטיינבג: אין בעיה

דוד ביטן: השתנה המצב

דוד ביטן:  הייתה בעיה

אביטל בירגר: נצטרך לעשות בדיקה פרטנית

דוד ביטן: בסדר, תעשו

דוד ביטן:  יבוא מרכז שלטון, יבוא ביבס, סתם לדוגמה, ייתן לכם מישהו

דוד ביטן:  לא מתאים? אין לו תנאי כשירות? אל תיתנו לו

דוד ביטן:  אנחנו נבהיר את זה לביבס

משה סולומון: השאלה היא אם ניגוד עניינים לשיטת רשות החברות הממשלתיות ורשות המים זה בעצם מונע מכל נציג של השלטון המקומי לשבת בוועדה?     

דוד ביטן: לא, לא

משה סולומון: כי נאמר כאן כמה פעמים - - -      

דוד ביטן: יש סעיף לגבי הדירקטוריון, אז הם יחילו אותו גם על איש ציבור

משה סולומון: אני לא מדברת על הדירקטוריון

משה סולומון:  אני מדברת על החברות של נציג ציבור בוועדה

דוד ביטן: אנחנו מדברים על נציג השלטון המקומי, אז מה יגידו עכשיו, הוא לא יכול כי הוא ראש עיר? סביר להניח שהם ישימו אחד מראשי הערים ואז ראש העיר שיושב שם במרכז שלטון מקומי, בוועדה, הוא לא יוכל לטפל בעיר שלו

קריאה: רק בעיר שלו

דוד ביטן: רק בעיר שלו, כן, זה ברור

אביטל בירגר: אני לא רוצה להתייחס באופן פרטני לגורם כזה או אחר, האם זה מישהו שהוא בעל מומחיות או מכהן בתפקיד כזה או אחר

דוד ביטן: ברור, לפי מה שתציגו

משה סולומון: לא התייחסתי לכשירות, התייחסתי לניגוד העניינים שחזרתם על זה פעם אחר פעם

דוד ביטן: ראש עיר, לא יהיה לו ניגוד עניינים בוועדה למינוי, זה ברור לגמרי

דוד ביטן:  זה בבסיס

דוד ביטן:  הם מסכימים שיהיה נציג

דוד ביטן:  נציג זה יכול להיות ראש עיר, יכול להיות מנכ"ל, יכול להיות מי שישימו

אביטל בירגר: אני רוצה להבהיר בעניין הזה וזה לאחר התייעצות ראשונית עם משרד המשפטים

אביטל בירגר:  זה נושא שצריך לבדוק אותו עד תומו

אביטל בירגר:  אנחנו לא מדברים על גורם שהוא נציג במובן זה כמו שיש בתאגידים ציבוריים, נציג גוף כזה או אחר, אלא גורמים הקשורים או באים מקרב השלטון המקומי כאשר השרים יצטרכו לכלול אותם ברשימה אחרי שמוודאים - - -      

דוד ביטן: כאיש ציבור

אביטל בירגר: בדיוק, כאיש ציבור

דוד ביטן: יכול להיות שהם ישימו ראש עיר

אביטל בירגר: זה אני לא יודעת

דוד ביטן: מה זה את לא יודעת? אבל על זה אנחנו מדברים

דוד ביטן:  עכשיו אנחנו נגמור את הישיבה ועוד שנה תגידי לי שלא אישרו?     

משה סולומון: אדוני היו"ר, היא גם מדברת עליו כאחד מתוך נבחרת הדח"צים, לא כאחד שבהכרח גם כן יכנס לשבת בדיון

משה סולומון:  הוא יהיה אחד המועמדים האפשריים

דוד ביטן: את לא הבנת את זה נכון

דוד ביטן:  מה פתאום

משה סולומון: אני לא הבנתי את זה נכון?      

דוד ביטן: כן

משה סולומון: אני לא בטוחה

דוד ביטן: ודאי, אז מה? אז לא עשינו כלום

דוד ביטן:  הוא יושב בוועדה כאיש ציבור

דוד ביטן:  על זה הם מסכימים

משה סולומון: לא שמעתי הסכמה, אדוני

דוד ביטן: אתם מסכימים שהוא בא כיועץ? הוא לא בא כיועץ

איתי עצמון: תגידו דברים קצת יותר חד משמעיים שנוכל להבין

נועה קיסר: צריך להסביר איך אדם נציג ציבור נכנס להיות חבר בוועדה

נועה קיסר:  כדי שהוא יהיה חבר בוועדה הוא נכנס לרשימה של אנשים שצפויים להיות - - -     

דוד ביטן: בסדר גמור

נועה קיסר: השרים בוחרים מתוך הרשימה את הנציג

משה סולומון: אני ממרכז השלטון המקומי

משה סולומון:  כפי שאמרתי, יכנס לנבחרת הדח"צים, אז גם הם יהיו רשאים לבחור מביניהם

דוד ביטן: לא, מה פתאום

נועה קיסר: השרים ממנים את הרשימה ויו"ר הוועדה, השופטת לצורך העניין, היא בוחרת מתוך הרשימה שהשרים מאשרים

דוד ביטן: מה פתאום

דוד ביטן:  רבותיי, תקשיבו, אני רואה שהביורוקרטיה יותר חזקה מכל דבר

דוד ביטן:  אנחנו מדברים על ועדה למינוי דירקטורים בתאגידי מים, ועדה מיוחדת

דוד ביטן:  הוועדה המיוחדת הזאת, אחד משני אנשי הציבור, על מנת שלא נעשה תיקון חקיקה ולא צריך, יהיה נציג השלטון המקומי הוועדה

דוד ביטן:  עכשיו אתם רוצים להגיד לי שהוא יהיה ברשימה? תגידו לי, אתם בסדר? או שיש הסכמה לזה או שאין הסכמה

דוד ביטן:  אמרנו לכם, קחו שבועיים-שלושה, דברו עם מי שאתם צריכים

דוד ביטן:  אתם חוזרים עוד פעם בלי תשובות

נועה קיסר: אני רוצה להתייחס לוועדה הנפרדת כי בדקנו את זה בשבועיים האלה

נועה קיסר:  ישבנו ובדקנו וכאן הבשורות הפחות טובות, שלא ניתן להקים ועדה בלי תיקון חקיקה

נועה קיסר:  נדרש תיקון חקיקה

דוד ביטן: למה?     

נועה קיסר: אביטל, את רוצה להתייחס?     

אביטל בירגר: אני אסביר

אביטל בירגר:  הפרשנות שלנו וזה על דעת משרד המשפטים, היא שהפנייה למעשה - - -      

דוד ביטן: בסדר, נכלול את זה בחוק, מה שאנחנו עושים תיקון עכשיו, אין שום בעיה

דוד ביטן:  זה בהסכמתם, נכון? אתם מסכימים לזה

נועה קיסר: אני לא חושבת שאנחנו צד לעניין של הסכמה

דוד ביטן: ברור שהכנסת יכולה כל דבר, אבל אם יש הסכמה גם שלכם, זה מקל מבחינה ציבורית

נועה קיסר: אז אני רוצה להגיד גם את זה, כי היה לנו על זה דיון עם שר האוצר

נועה קיסר:  אם תוקם ועדה נפרדת, הוא לא מעוניין שהיא תהיה מחוץ לרשות החברות

נועה קיסר:  הוא רוצה שכל הנושא של טיפול במינויים - - -      

דוד ביטן: שתהיה ברשות החברות, לא מפריע לי

דוד ביטן:  אני לא אמרתי שהיא לא תהיה ברשות החברות

דוד ביטן:  כל אחד מחזיק את הסמכויות שלו, אין לי בעיה

נועה קיסר: אני רוצה להתייחס לעוד נקודה בהקשר הזה

קריאה: בנקודה הזאת אפשר להגיד שאין התנגדות שלכם לעניין?     

דוד ביטן: כאן אין התנגדות כמו שאני מבין

נועה קיסר: לא, אנחנו לא יכולים להגיד, כי אנחנו הרגע אמרנו, זה דורש תיקון חקיקה

דוד ביטן: לא, אין בעיה, בתיקון חקיקה

נועה קיסר: ושהוועדה הזאת צריכה להיות חלק מרשות החברות

דוד ביטן: אז אנחנו כבר עושים תיקון

דוד ביטן:  נכניס גם את נציג השלטון המקומי, מה הבעיה? חשבתי שנימנע מזה, אבל בסדר

נועה קיסר: כבוד היושב-ראש, גם אם תקום עוד ועדה ונכנס אותה אפילו בתדירות של כל יום לצורך העניין כדי לדון בעניין - - -      

דוד ביטן: תיכף אנחנו נגיע אליהם, אל תדאגי

דוד ביטן:  זה שני חלקים למטבע

נועה קיסר: כבוד היושב-ראש, הנושא הוא שגם אנחנו ברשות החברות כגוף מנהלי, אני קוראת לזה במילים עדינות, רזה מאוד ובעל משאבים מוגבלים מאוד - - -      

דוד ביטן: הם יתנו לך עובד

דוד ביטן:  כמה עובדים יש לכם ברשות המים? שימו להם שיעזור להם בעניין הזה

נועה קיסר: אם יש עוד ועדה, צריך עוד מזכירות ועדה, צריך לשכה משפטית

דוד ביטן: בסדר, אז ייקח עשר שנים שיביאו לכם מזכירה שם

נועה קיסר: אנחנו צריכים כוח אדם, אחרת הנושאים לא יגיעו לוועדה

נועה קיסר:  תהיה ועדה, היא לא תפעל

נועה קיסר:  הנושאים לא יצליחו לעלות אליה כי לא נוכל לטפל בחומרים

משה סולומון: אדוני, לא יכול להיות שהם ידרשו שזה יישאר ברשות החברות הממשלתיות אבל עכשיו הם לא יכולים לדון בדברים כי אין להם כוח אדם

משה סולומון:  אולי זה לא צריך להיות ברשות החברות הממשלתיות

נועה קיסר: סליחה, אנחנו דנים בכל הנושאים שעולים לפתחנו

נועה קיסר:  אנחנו לא יכולים לדון בנושא שלא מגיע לפתחנו

דוד ביטן: זה ברור

דוד ביטן:  אני לא נכנס לזה

דוד ביטן:  ברור שצריך כוח אדם, אני לא אומר שלא

דוד ביטן:  אתם תעשו מה שצריך, אז יתנו לכם כוח אדם מתאים

דוד ביטן:  אני לא אומר שלא, רק מה, אתם יכולים להיעזר ברשות המים, יש להם 200 עובדים

דוד ביטן:       אם אנחנו כבר נעשה תיקון בחקיקה, לא צריכים חוק מיוחד, נכון? יש לנו את החוק הזה

איתי עצמון: אני חושב שאפשר יהיה לשלב את התיקון בהצעת החוק שהגיש היושב-ראש לתיקון חוק תאגידי מים וביוב

דוד ביטן: נכניס את זה שם

דוד ביטן:  מה שאני כן רוצה, שתהיה מגבלה של תקופת המינוי, זאת אומרת דיון והחלטה

דוד ביטן:  נקצוב לכם זמן

דוד ביטן:  ברגע שיש בקשה של תאגידי מים למינוי דירקטור, יש לכם שלושה חודשים לסיים את התהליך

דוד ביטן:  לא סיימתם? החוק יגיד שהוא יהיה כבר דירקטור גם אם הוא לא מתאים, ואתם תדאגו לבטל את המינוי על ידי מינוי דירקטור אחר

דוד ביטן:  אני לא מוכן, ואני אומר את זה לרשות המים, תיכף נגיע אליכם, שלוקח שנתיים או שלוש מכל מיני סיבות למנות דירקטור

דוד ביטן:  לא יהיה הדבר הזה

דוד ביטן:  יהיה מגבלה של זמן במינוי דירקטור בתאגידי מים

משה סולומון: אם אפשר עוד משהו, אדוני, שבקשה לא תוכל להיות מוגשת רק אם כל הדירקטוריון מתמנה

דוד ביטן: עכשיו אנחנו נתייחס אליהם

דוד ביטן:  שלחתם לי ריכוז הוראות ובדיקת הצעות, מינוי מועמדים לכהונת דירקטורים בתאגידי מים וביוב

איתי עצמון: מה שרשות המים העבירה לוועדה

דוד ביטן: כן, מסמך שהעברתם לי

דוד ביטן:  בסדר גמור

דוד ביטן:  הכללים שאתם קובעים, שיהיה דיון רק אם כל המקשה היא בבת אחת, זה לא דבר שמתקבל על הדעת

דוד ביטן:  זה לא סביר

דוד ביטן:  יש הרי החלטות בית המשפט העליון

דוד ביטן:  סבירות קיצונית היא סבירות קיצונית, אז זה ממש אי סבירות קיצונית

דוד ביטן:  אתם אומרים לפי מה שראיתי, שהדירקטוריון לא יכול בעצם לקבל החלטות אם אין לו אנשי ציבור

דוד ביטן:  יפה מאוד

קריאה: זה הוראה בחוק החברות הממשלתיות

דוד ביטן: כן, ראיתי

דוד ביטן:  מה זה מפריע למנות דירקטור? סתם לדוגמה, עובד עירייה, אתם מאשרים אותו

דוד ביטן:  עדיין הדירקטוריון לא יכול לקבל החלטות

דוד ביטן:  זה בסדר גמור, אבל תגמרו את התהליך של הדירקטור הספציפי הזה, שאם יבואו ויביאו את אנשי הציבור, אז אפשר יהיה להשלים את המלאכה

דוד ביטן:  הרי מה קורה? זה כבר ביצה ותרנגולת, לכן את התהליך אתם צריכים לסיים עם אותו דירקטור, ולמרות שהוא חבר דירקטוריון, לא יכול לקבל החלטות על פי החוק

דוד ביטן:  אין שום בעיה עם זה אבל אתם מעכבים את כל התהליך באופן כזה שלא ממנים אף אחד ואחר כך כשמביאים אחד, מתחילים את התהליך שוב פעם מחדש כי כבר עברו שנתיים

דוד ביטן:  זה לא הולך ככה

דוד ביטן:  אתם צריכים לפשט את התהליך, לפשט את הכללים שלכם

דוד ביטן:  גם אם כתוב בחוק סעיף שהדירקטוריון לא - - - , מה זה רלוונטי לגבי מינוי של מישהו? עדיין הדירקטוריון לא יכול

דוד ביטן:  בסדר גמור

יחזקאל ליפשיץ: היושב-ראש, אני אתייחס ברשותך

יחזקאל ליפשיץ:  אני מנהל רשות המים

יחזקאל ליפשיץ:  כמה דברים, קודם כל אני שמח שאנחנו נוכל - - -      

דוד ביטן: שימנו את הבן אדם והדירקטוריון לא יכול לדון

דוד ביטן:  העירייה צריכה לעשות את כל התהליך המהיר כדי למנות אנשי ציבור ולהעביר את זה לאישור

איתי עצמון: אני מניח שמה שהיושב-ראש מכוון אליו הוא מה שכתבתם במסמך: "הרכב הדירקטוריון כולל דירקטורים מכהנים והמועמד שהוגש משלים הרכב חוקי"

איתי עצמון:  השאלה מה עומד מאחורי המילים האלה?      

דוד ביטן: אתה מבין? אז הכול מתעכב עד שיהיה הרכב חוקי ואז ארבע שנים אין כלום

דוד ביטן:  זה לא מתקבל על הדעת

דוד ביטן:  אתם צריכים לשנות את הנוהל הזה

שלום דנינו: למה אתם מקשים? דווקא אתם רשות המים צריכים להיות בעלי עניין שהעסק יעבוד מהר

עמי אילני: אדוני היושב-ראש, אני יכול להתייחס?     

דוד ביטן: כן

עמי אילני: אני מהלשכה המשפטית, רשות המים

דוד ביטן: אתה היית בישיבה הקודמת?     

עמי אילני: לא אדוני

דוד ביטן: אתם כמה חבר'ה מטפלים בזה?     

עמי אילני: לא, אני הייעוץ המשפטי

דוד ביטן: אני רואה שיש לכם כל כך הרבה

דוד ביטן:  תנו להם עזרה

דוד ביטן:  לכם יש אינטרס שהדירקטורים האלה יאושרו

דוד ביטן:  תעזרו להם

דוד ביטן:       כמה עובדים לכם יש?     

נועה קיסר: 60

דוד ביטן: ולהם יש 200

דוד ביטן:  אצלם לא רק על דירקטוריון

דוד ביטן:  אתם רק על דירקטוריון

נועה קיסר: כבוד היושב-ראש, אני אגיד, על דירקטורים, מנכ"לים, כל החברות הממשלתיות, כל התאגידים הציבוריים בישראל וכל תאגידי המים

דוד ביטן: לכן אנחנו רוצים להוציא מכם את תאגידי המים לוועדה אחרת

נועה קיסר: ולהביא לנו תוספת כוח אדם שתוכל לתמוך בכל התהליכים

דוד ביטן: אז מה זה בשביל המדינה לתת לכם איזה עובד-שניים?     

נועה קיסר: חמישה–שישה

דוד ביטן: בסדר, אני לא נכנס למשא ומתן

דוד ביטן:  אני משאיר לך את זה

דוד ביטן:  נראה לי שאת תעשי את זה טוב

עמי אילני: אדוני היושב-ראש, אני רוצה להתייחס

עמי אילני:  הסעיף בחוק הוא סעיף בחוק תאגידי מים וביוב

דוד ביטן: דבר עם היועץ המשפטי שלי

דוד ביטן:  הוא יגיד לך אם אתה צודק או לא

עמי אילני: איתי, הסעיף שאנחנו מתייחסים אליו הוא סעיף בחוק תאגידי מים וביוב

עמי אילני:  הוא מחייב את המספר המזערי

עמי אילני:  האינטרס שלנו הוא לייעל

דוד ביטן: איפה הייעול?     

עמי אילני: אז אני רוצה להסביר אם יורשה לי, בבקשה

עמי אילני:  המטרה שלנו שהדירקטוריון יתפקד, יוכל לקבל החלטות

דוד ביטן: זה המטרה הסופית אבל בדרך צריך לאשר דירקטורים כדי שהוא יתפקד

עמי אילני: אנחנו לא מונעים

דוד ביטן: לא נכון, אתם מונעים

דוד ביטן:  אמר פה הבחור שהיה במקומך, לכן אמרתי אם אתה היית בישיבה הקודמת

דוד ביטן:  הוא אמר שכל עוד יש עיכוב עד שיש הרכב מלא

דוד ביטן:  בינתיים אתם עוצרים את כל המינויים ומחכים להרכב המלא

דוד ביטן:  זה רציני?     

עמי אילני: אדוני, הדברים מתנהלים במקביל אבל אני רוצה להסביר

דוד ביטן: בסדר, אנחנו מבינים את העניין, לא צריך הסברים - - -      

קריאה: היושב-ראש, אנחנו נתייחס

דוד ביטן: בוא אני אסביר לך את זה

דוד ביטן:  לא הבנת את זה עד עכשיו? לא היית בישיבה הקודמת

קריאה: הייתי

דוד ביטן: אתה מגיש להם עכשיו הצעה לדירקטור, נגיד עובד עירייה

דוד ביטן:  הם אומרים, אין הרכב מלא, לא דנים בהצעה הזאת

עמי אילני: לא, לא, אדוני

דוד ביטן: הם מגלגלים אותך

דוד ביטן:  למה מהנדסת עיריית רמת גן, למה עד עכשיו לא אישרתם אותה? כי אין הרכב מלא

דוד ביטן:  אמרתם את זה במפורש בישיבה הקודמת

דוד ביטן:  ארבע שנים

דוד ביטן:  ברגע שיהיה - - - , אז עכשיו יגידו, עצור, תביא לי עוד פעם החלטת מועצה

דוד ביטן:  נתחיל עם כל הסיפור מהתחלה

משה סולומון: תארו לעצמכם שחבר בדירקטוריון שהוא רשות מקומית שהתחלף, נציג חבר מועצה שעכשיו הפך להיות לאומתי, ראש הרשות הנכנס לא יכול להחליף אותו

עמי אילני: איתי, ברשותך אני רוצה להתייחס בבקשה להוראות סעיף 63

עמי אילני:  הסעיף הזה הוא בא אך ורק לייעל

עמי אילני:  הוא לא סותר את מה שנאמר כאן קודם

דוד ביטן: אז למה לקח לכם ארבע שנים בעיריית רמת גן?      

עמי אילני: אני אסביר

דוד ביטן: אמרתם להם, בגלל שאין הרכב מלא

עמי אילני: אדוני, אני רוצה להסביר

עמי אילני:  אני לא מצליח

עמי אילני:  המטרה שלנו בסופו של יום היא שהדירקטוריון יעבוד ויקבל החלטות

עמי אילני:  זה לא סותר הליכי מינוי אחרים

דוד ביטן: למה סגנית מהנדס עיריית רמת גן עד עכשיו לא אושרה? היא לא מתאימה? היא לא עומדת בתנאי הסף? מה בדיוק העניין? אתם אמרתם פה בישיבה, בגלל שאין הרכב מלא

דוד ביטן:  אמרתם את זה

דוד ביטן:  אתם אומרים לי סתם דברים?      

יחזקאל ליפשיץ: היושב-ראש, אנחנו נתייחס ספציפית לגבי רמת גן עוד שנייה

יחזקאל ליפשיץ:  תראה היושב-ראש, אנחנו נמצאים אצלך לא מעט ואנחנו שמחים להגיע

דוד ביטן: יפה

דוד ביטן:  אתם תהיו אצלי הרבה

יחזקאל ליפשיץ: אנחנו שמחים תמיד להגיע

יחזקאל ליפשיץ:  היתרון אצלך שישיבה ראשונה יש הרבה בלגאן ורעשים

יחזקאל ליפשיץ:  הישיבה השנייה ישיבה רגועה

דוד ביטן: הנה, רגועה

יחזקאל ליפשיץ: אבל אנחנו לא מצליחים לענות

יחזקאל ליפשיץ:  אנחנו נתייחס גם לגבי רמת גן

דוד ביטן: לא, כי אני רוצה לסיים את הדברים

יחזקאל ליפשיץ: אנחנו הראשונים שרוצים לסיים, היושב-ראש

יחזקאל ליפשיץ:  ברשותך, ניתן ליועץ המשפטי שלנו להתייחס לגבי העיקרון ואחרי זה אפרת מיחידת הממונה על התאגידים תתייחס ספציפית לגבי רמת גן כי אני מבין שזה נושא שכל פעם עולה, ולהבנתי הוא לא מוצג בצורה - - -      

דוד ביטן: אחת הדוגמאות

יחזקאל ליפשיץ: בסדר גמור

יחזקאל ליפשיץ:  ברשותך, שניהם ידברו רצוף ואני משוכנע שניתן מענה מלא

דוד ביטן: בבקשה

עמי אילני: איתי, העיקרון הזה הוא עיקרון מנחה גם מול רשות החברות

עמי אילני:  העובדה שאין מספר מזערי של דירקטורים, דח"צים בתאגידים, זה המטרה הראשונה, היא כמובן למלא את השורות

עמי אילני:  המטרה שלנו היא לייעל ולמלא את השורות על מנת שהדירקטוריון יוכל לעבוד

עמי אילני:  ברגע שהשורות מלאות הדירקטוריון עובד

עמי אילני:  אין סתירה בין מינוי של דח"צים למינוי של חברי מועצה וחברי רשות מקומית

דוד ביטן: אבל זה לא נכון

דוד ביטן:  אתם אומרים את זה לראשי ערים

דוד ביטן:  אתם אומרים להם, יש זמן כי עדיין אין

דוד ביטן:  מה זאת אומרת יש זמן? אתם תגמרו מהר מאוד את המינוי, שיישב בצד, לא יקבל שום החלטה

דוד ביטן:  אין שום בעיה עם זה, אבל אתה לא יכול להבהיר שוב פעם ושוב פעם

דוד ביטן:  זה לא הולך הסיפור הזה, לכן אנחנו בעניין הזה רוצים גם כן שיקבעו כללים ברורים לסיום העבודה

דוד ביטן:  אתם ממנים דירקטור, מסיימים את העניין שלו ללא קשר אם הדירקטוריון יכול לפעול, לא יכול לפעול

דוד ביטן:  זה לא רלוונטי בכלל ואתם אומרים את זה

יחזקאל ליפשיץ: היושב-ראש, בסדר גמור, רק צריך לוודא שהוועדה תסכים לדון

דוד ביטן: איזה ועדה?     

יחזקאל ליפשיץ: הוועדה לבדיקת מינויים

יחזקאל ליפשיץ:  אם באמת רשות החברות יקבלו פה תגבור ויצליחו למנות ועדה ספציפית, אז אני חושב שהבעיה תיפתר, ולמה? כי ברגע שיהיו ועדות דחופות, אז לא תהיה שום בעיה

יחזקאל ליפשיץ:  בעצם כרגע אם הוועדה מתכנסת בתדירות לא מספיק טובה - - -      

דוד ביטן: אנחנו הולכים לתקן את החוק באופן הזה שאם הוגשה בקשה לדירקטוריון, אז הבקשה צריכה להסתיים תוך תקופת זמן מוגדרת, ואז כולם יתיישרו עם העניין הזה

דוד ביטן:  זה הכול

אליהו דלל: באף דירקטוריון אחר אין את הבעיה

אליהו דלל:  זה רק ברשות המים משום מה

דוד ביטן: לא, לא, יש, את תדאג

דוד ביטן:  יש גם בדירקטוריונים האחרים

אליהו דלל: לא ככה

דוד ביטן: ראשי ערים עושים הרבה רעש אבל יש את זה בכל מקום

יחזקאל ליפשיץ: היושב-ראש, ברגע שהוועדה תתכנס בתדירות טובה, לא יהיה שום עיכוב, אני משוכנע בזה

נועה קיסר: חזי, אתה יודע שזה לא הקושי

נועה קיסר:  זה לא העניין של התדירות, זה עניין של תדירות הגעת החומרים

נועה קיסר:  אני אכנס אותה כל יום

נועה קיסר:  במה אני אדון? אין לי חומר

דוד ביטן: כי הם לא מעבירים לה עד שלא יסיימו את כל העניין

יחזקאל ליפשיץ: היושב-ראש, רק אני אבהיר

יחזקאל ליפשיץ:  יש מקרים שבהם רשות מקומית, ויש פה ראשי רשויות שנרשמו ולא הגיעו, לכן אני לא אתן דוגמאות שמיות, שראשי רשויות מגיעים והם מתלוננים על זה שלא עולים דירקטורים שלהם לוועדה ומסתבר שבכלל לא הגישו

יחזקאל ליפשיץ:  אפשר אחר כך לתת רשימה

דוד ביטן: אם הם לא בסדר, אז לא בסדר, אבל אני לא מאמין שזה ברמה הזאת

דוד ביטן:  יש להם עניין הרי

יחזקאל ליפשיץ: היושב-ראש, אני מציע שאנחנו ורשות החברות נגבש נוהל עםSLA ברור של כמה זמן לוקח טיפול

יחזקאל ליפשיץ:  מבחינתי להגיש אותו לוועדה אחר כך

יחזקאל ליפשיץ:  מבחינתי שיבוא לדיון ואתם תחוו דעתכם

דוד ביטן: אנחנו בחקיקה נקבע את המועדים

דוד ביטן:  כולם יתיישרו עם העניין

דוד ביטן:  זה משהו הגיוני

דוד ביטן:  אני לא אומר לכם עכשיו, תוך יומיים תגמרו את העניין

דוד ביטן:  אני מציע שאתם תעשו ישיבה ותגידו לנו מה לדעתכם המועדים שצריך כדי לאשר דירקטור

דוד ביטן:  זה אחד

דוד ביטן:  שניים, זה לא רלוונטי אם יש קבורום או אין קבורום

דוד ביטן:  הם צריכים לאשר את הדירקטור ללא קשר ואחר כך העיריות ורשות המים יעשו את ההשלמות הנדרשות שהדירקטוריון יוכל לעבוד

דוד ביטן:  זה בעיה ראשונה

דוד ביטן:      דבר נוסף, אני רוצה לדעת, אם אין קבורום, אז מועצת העיר היא הקבורום כי היא בעלת המניות

דוד ביטן:  בגדול, באישור של דוח כספי, כל הדברים האלה, שזה מעכב הרבה דברים

אימאן ח'טיב יאסין: כאילו ברהט יכולים לעשות ישיבה של מועצת העיר ולפתור את הבעיה?     

דוד ביטן: אנחנו עשינו את זה פעם בראשון, דרך אגב

דוד ביטן:  משום מה הם אומרים שזה בלתי אפשרי, אז איך עשינו את זה אז?     

יחזקאל ליפשיץ: למה? זה אפילו מעל הדירקטוריון

דוד ביטן: גם בחברה ציבורית אתה יכול לעשות, ואז אין עיכובים גם אם יש בעיות

עמי אילני: זה אסיפה כללית, זה לא דירקטוריון

דוד ביטן: אם הדירקטוריון לא יכול לפעול, אז האסיפה הכללית תפעל

עמי אילני: לאסיפה הכללית יש סמכויות מפורשות בחוק וגם לדירקטוריון יש סמכויות מפורשות

דוד ביטן: אנחנו נתקן את החוק ואז אתם כשוט תצטרכו לעבוד מהר מאוד כדי שיהיה דירקטוריון

דוד ביטן:  אנחנו נמנע תרגיל של המועצה

דוד ביטן:  אין מצב שהעירייה תגרור רגליים כדי לבוא למועצת העיר

דוד ביטן:  זה לא יהיה

דוד ביטן:  בגדול, אנחנו צריכים לעשות בתיקון עצמו את הדבר הזה, אבל לדאוג שהעירייה לא תגרור רגליים ותדאג שלא יהיה דירקטוריון על מנת שהיא תקבל את ההחלטות - - - 

דוד ביטן:  תחשוב על איך אנחנו מנסחים את זה בקריאה הראשונה

דוד ביטן:  זה יגיע לוועדת שרים נראה לי שבשבוע הבא

דוד ביטן:  נדבר על זה

דוד ביטן:       אנחנו נעשה את הדברים בהסכמה אתכם, אל תדאגו

דוד ביטן:  אנחנו לא מתכוונים לעשות לכם עם פטיש חמש קילו, אבל תחשבו על העניין הזה שאם יש בעיה וזה הגיוני, אם הדירקטוריון לא יכול לפעול ויש החלטות שמחויבים על מנת שיזוזו עניינים, אז בעלי המניות יעשו את זה, ובעלי המניות זה האסיפה הכללית של מועצת העיר

דוד ביטן:  לא בכל מצב

דוד ביטן:  ניתן לכם את הסמכות שאם העירייה גוררת רגליים במינוי של הדירקטורים, שאתם תמנעו את העניין הזה

דוד ביטן:  אתם הרגולטור, תגידו לראש העיר, אדוני הנכבד, היית צריך להגיש את הדירקטורים

דוד ביטן:  ברגע שהעיכוב הוא ממך, אתה לא יכול לכנס את מועצת העיר

דוד ביטן:  מקובל עליי

דוד ביטן:  אחרת, אנחנו מכירים את הפוליטיקה, הם יעשו תרגילים

דוד ביטן:       ניתן לכם את הסמכות הזאת למנוע את הכינוס הזה, במצב הזה, בתנאים מפורשים

דוד ביטן:  אם אתה גררת רגליים ואתה לא מינית ואתה לא עשית את העבודה ובינתיים אין קבורום ויש בעיה עם זה, אז מועצת העיר יכולה לקבל החלטות כאסיפה כללית, באופן זמני

יחזקאל ליפשיץ: היושב-ראש, חשוב לאזן

דוד ביטן: נאזן

דוד ביטן:  אנחנו לא נסיים את העניין פה, אל תדאג

אימאן ח'טיב יאסין: זה צריך לתקן בחקיקה?     

דוד ביטן: כן, אני אגיד לך למה בחקיקה, כי הם כל דבר אומרים, אין סמכות, יש סמכות, אז נעשה את זה בהסכמה

דוד ביטן:  ניתן להם את הסמכות לעכב אבל נאשר את זה שאם זה קורה, זה אפשרי

דוד ביטן:  מישהו צריך לאשר את הדוח הכספי

שלום דנינו: לכל תאגיד יש כמה ערים שהם שותפים בתאגיד, נכון?     

אפרת בנזוז: חלק מהתאגידים

דוד ביטן: יש כמה

קריאה: תאגידים אזוריים יש

דוד ביטן: הוא צודק

דוד ביטן:  תאגיד אזורי, צריך להתייחס מי זה האסיפה הכללית

אפרת בנזוז: ראשי הרשויות זה האסיפה הכללית של התאגיד

אפרת בנזוז:  זה כתוב בתקנות

דוד ביטן: ראשי רשויות אבל אין איזון

דוד ביטן:  יש ראש עיריית תל אביב, נגיד הוא לקח איזה מקום קטן - - -     

יחזקאל ליפשיץ: לראשי הרשויות הגדולים יש יותר דירקטורים

דוד ביטן: גם באסיפה הכללית

יוסף עטאונה: ברגע שיש חמישה-שישה יישובים, כמו שיש לנו, השאלה איך נקבע הדירקטוריון? כמה דירקטוריון?     

דוד ביטן: לא, זה יש בחוק, ואז עשינו תיקון לחוק והכנסנו את זה

יוסף עטאונה: שאלה נוספת זה לגבי המנכ"לים בתוך התאגידים, האם יש הגבלה בתקופת הכהונה?     

דוד ביטן: לא יודע

דוד ביטן:  יש הגבלה? הם יודעים

דוד ביטן:  אני לא זוכר את החוק בעל פה

יוסף עטאונה: האם יש הגבלה לכהונת מנכ"ל בתאגידים?     

עמי אילני: כן

עמי אילני:  בתאגידי מים וביוב קודם כל לכל תאגיד יש תקנון

עמי אילני:  יש הגבלת כהונה

עמי אילני:  ההנחיות של הממונה על התאגידים הן שתי כהונות כאשר מעת לעת אנחנו לפי הצורך כמובן, אם הדירקטוריון מגיש בקשה בקשר למנכ"ל כזה או אחר שהוא מעוניין לכהונה שלישית, אז ניתן לבחון את זה ולאשר את זה

עמי אילני:  יש גמישות בעניין אבל בגדול ברוב התקנונים, כמעט 95% מדובר על שתי כהונות בלבד

אימאן ח'טיב יאסין: אני שאלתי בישיבה הקודמת לגבי רהט באופן ספציפי

אימאן ח'טיב יאסין:  הבעיה עדיין לא נפתרה ועד שיהיה תיקון בחוק, אני מבקשת תשובה

אפרת בנזוז: אני אתייחס לזה כי את דיברת איתי על הנושא הזה בתום הישיבה

אפרת בנזוז:  אחרי בדיקה מול היועץ המשפטי של התאגיד התברר באמת שראש העיר התפטר מהדירקטוריון, שאנחנו לא ידענו מזה, אבל לא הגישו מועמדים, זאת אומרת אין מועמדים של רהט

אימאן ח'טיב יאסין: יש מועמדים

אימאן ח'טיב יאסין:  אני יכולה להקריא גם את השמות והדפים

אפרת בנזוז: אין בעיה, תביאי לי את השמות ואני אבדוק

דוד ביטן: צריכים להגיש להם את המסמכים

דוד ביטן:  אולי לא הגישו

אימאן ח'טיב יאסין: כן, הגישו

אפרת בנזוז: אין לי מועמדים אצלי

עמי אילני: אני דיברתי עם היועץ המשפטי של התאגיד והוא עדכן אותי שעדיין לא התכנסה ישיבה במועצת העיר כדי לאשר את המועמדים

עמי אילני:  לא הוגשו אלינו מועמדים

עמי אילני:  אצלנו לא חונים מועמדים

אימאן ח'טיב יאסין: לא יכול להיות

אפרת בנזוז: אין בעיה, תעבירי לי שמות ואני אבדוק

דוד ביטן: רמת ישי, ראש המועצה פנה אליי שהתעכב המינוי ועכשיו אתם באים ואומרים לו, תעשה עוד פעם ישיבת מועצה

דוד ביטן:  למה צריך עוד פעם ישיבה ועוד ישיבה? הרי יש מצב פוליטי מסוים לפני בחירות שלפעמים ראש עיר נכנס לקושי להעביר דברים

דוד ביטן:  אם הוא העביר את זה לפני שנתיים, למה אתם מחייבים אותו עוד פעם לפני הבחירות, תתחיל את הכול מאפס?     

אפרת בנזוז: זה הנחיות של ועדת המינויים, שבחלוף שנה מיום החלטת המועצה, הם צריכים - - -      

דוד ביטן: אבל אתם אשמים בשנה, לא הוא אשם

דוד ביטן:  אתם מנעתם את זה בגלל כל מיני בעיות ביורוקרטיות

יחזקאל ליפשיץ: היושב-ראש, ברגע שיהיה נוהל מסודר וכמו שאמרת, הגבלות על משך המינוי, אני מניח שהדבר הזה יסתדר לבד

דוד ביטן: לא, אבל בינתיים אתם אומרים לו, הכול יסתדר, עכשיו תעביר את זה במועצת העיר

דוד ביטן:  יש לו קושי להעביר את זה מחדש

דוד ביטן:  תלכו לקראתו

דוד ביטן:  גם לכם יש יועצת משפטית, נכון? אז תדברו עם היועץ המשפטי של הרשות ותיראו איך אתם מסדרים את העניינים

דוד ביטן:  אתם צריכים לפשט את התהליך ולפתור בעיות קיימות

דוד ביטן:  יש בעיות פוליטיות גם בעיריות

דוד ביטן:  זה לא עכשיו אנחנו באים לדירקטוריון של חברת החשמל

דוד ביטן:  זה לא אותו דבר

דוד ביטן:  פה יש עניינים פוליטיים

דוד ביטן:  דרך אגב, לא יודע אם אתם צריכים כל כך הרבה עובדים

דוד ביטן:  הם יכינו לכם את כל החומר לוועדה, מסודר

דוד ביטן:  יביאו לכם את זה

נועה קיסר: אני אגיב לזה כי שאלתם את זה גם בדיון הקודם

נועה קיסר:  לצערנו החומר שאנחנו מקבלים מרשות המים לא מספק ברמה המקצועית שלו ולכן אנחנו נדרשים לעשות עבודה נוספת

דוד ביטן: שמעתם? הטענה אליכם

עמי אילני: אדוני, אני לא כל כך מסכים עם הטענה של סגנית מנהל רשות החברות

עמי אילני:  אנחנו עוברים על החומרים

עמי אילני:  אנחנו צירפנו מסמך מפורט לוועדה לפי הבקשה

עמי אילני:  אפשר להתרשם ממה שרשות המים עושה ערב הגשת המועמדים לדיון בוועדה

עמי אילני:  איתי, אני מניח שעיינת במסמך וראית

איתי עצמון: כולנו עיינו

איתי עצמון:  גם יושב-ראש הוועדה עיין

איתי עצמון:  השאלה איפה באמת הפערים בין החומרים שאתם מעבירים לבין מה שדורשת רשות החברות?      

עמי אילני: אני רוצה להשיב על זה

עמי אילני:  אני לא רואה פערים

עמי אילני:  נמצאת פה אפרת שגם כן יושבת יחד איתנו בוועדה

עמי אילני:  במרבית המקרים, 95% מהמקרים המסמכים מוגשים באופן מלא, תקין, גם חוות הדעת

עמי אילני:  אני יכול לומר שמצד אחד אנחנו כרשות המים אמורים לשקף את ההליך בפני הוועדה

עמי אילני:  מצד שני הוועדה מבקשת מאיתנו לא פעם להביע עמדה מפורשת

עמי אילני:  בעניין הזה לא פעם פונים אלינו כדי לקבל עמדה

עמי אילני:  יכול להיות שסגנית מנהל רשות החברות, נועה, מדברת על הסוגיה הזאת, אבל מבחינת המסמכים שמוגשים לוועדה, אני עובר עליהם, אני רואה אותם

עמי אילני:  אני לא רואה שום בעיה

עמי אילני:  גם לא נתקלנו אף פעם בבעיה

עמי אילני:  שתראה לי פנייה פעם שפנתה אלינו ואמרה שחסר מסמכים ולא קיבלה

עמי אילני:  איך שאנחנו מקבלים את המייל אנחנו מעבירים תגובה

דוד ביטן: תפתרו את הבעיות ביניכם בעניין

רבקה שטיינבג: הבעיות הן בעיות בבדיקה המשפטית

רבקה שטיינבג:  יצא לי, אני לא רוצה לנקוב בשמות, בכל מיני מועמדים, דח"צים שגילינו שיש להם זיקה מאוד מאוד קרובה לראש רשות כזה או אחר או בהליכי איתור של מנכ"ל

דוד ביטן: תמיד יש זיקה

דוד ביטן:  זה עירייה

רבקה שטיינברג: לא, הוא דח"צ

רבקה שטיינברג:  דח"צ לא אמור להיות זיקה

דוד ביטן: אז מה, להביא אותו מרמלה? לא הבנתי

דוד ביטן:  אתם רוצים שהדח"צ של ראשון יהיה מרמלה?      

רבקה שטיינברג: הייתי מצפה שזה ייכתב בפרוטוקול והייתי מצפה לדעת מזה והייתי מצפה שחוות הדעת המשפטית תנקוב בדבר הזה ותיתן עמדה

דוד ביטן: יש זיקה תמיד

דוד ביטן:  זיקה לראש עיר, זיקה לחבר מועצה תמיד יש

דוד ביטן:  מאיפה הוא יביא אותם?     

רבקה שטיינברג: צריך שיהיה ביטוי לזה

דוד ביטן: שיכתבו את זה

רבקה שטיינברג: שיכתבו את זה ויתנו את העמדה המשפטית

רבקה שטיינברג:  יש גם בעיות בהליכי איתור ואני לא חלק מהליך האיתור

רבקה שטיינברג:  כשיש כשלים שנראים לעיניי אני חייבת לתת את הדעת

שלום דנינו: אני באמת חושב בעניין הזה של הייעוץ המשפטי, צריך לקבוע כלל ועיקרון מאוד חשוב, שאם עירייה מעבירה לכם נניח מועמד, אז זה באחריותם לבדוק שהכול בסדר

רבקה שטיינברג: זה לא מה שהחוק אומר

שלום דנינו: אתם לא יכולים ללכת לחקור מה עירייה עושה ומה המחלקה של העירייה נתנה לראש העיר

שלום דנינו:  זה אין סוף

שלום דנינו:  אתם צריכים לדעת על מה אתם אחראים ואני חושב שזה הגיוני

דוד ביטן: לא חותמים על תצהיר? חותמים על תצהיר

אביטל בירגר: אנחנו נותנים חוות דעת משפטיות על פי הסטנדרטים המקובלים בוועדה לבדיקת מינויים ביחס לכלל המינויים

אביטל בירגר:  זה לא משנה אם תהיה ועדה אחת או שתיים

אביטל בירגר:  חלק מההסדר החוקי של היום, וזה החשיבות שאנחנו רואים בו, זה באמת שיש ראיית רוחב של כלל המינויים

אביטל בירגר:  בהתאם לזה ניתן הייעוץ המשפטי

דוד ביטן: בתאגיד מים ודאי, אני אומר לך את זה באופן ברור, לא צריכים בשביל זה חוות דעת משפטיות

דוד ביטן:  הדירקטורים, אנשי הציבור, יש להם איזשהו קשר או לחבר מועצה או למפלגה

שלום דנינו: זה לא בהכרח ניגוד עניינים ושחיתות

דוד ביטן: זה אתם צריכים קצת להקל

דוד ביטן:  הוא צריך להיות כשיר להיות איש ציבור שם

דוד ביטן:  זה לא אותם כללים כמו מינוי בחברת החשמל, אני מאוד מצטער

דוד ביטן:  בבסיס יש להם איזשהו קשר בתוך העיר

איתי עצמון: הם כפופים לחוק, אז הם צריכים למלא אחר הוראות - - -      

דוד ביטן: אם ככה, אפשר למנות איש ציבור בעיר רק כשהוא מעיר רחוקה מאוד

אליהו דלל: אדוני היושב-ראש, אפשר להעיר משהו קטן?      

דוד ביטן: כן

אליהו דלל: אני רוצה להביא את הדוגמה האישית שלי

אליהו דלל:  אמרתי ארבע שנים

דוד ביטן: זה כבר בעיה אחרת

דוד ביטן:  זה לא קשור למה שמדברים על אנשי ציבור

דוד ביטן:  אתה היית חבר מועצה

דוד ביטן:  יש הבדל

אליהו דלל: הייתי חבר מועצה, הייתי סגן ראש עיר, ממלא מקום ראש העיר

אליהו דלל:  יש לי את כל הכישורים, מהנדס תואר שני

אליהו דלל:  התעסקתי במים במכון התקנים וכך הלאה

אליהו דלל:       במשך ארבע שנים פעם אחת הטפסים לא הגיעו, אבל פעם אחת נתנו לי סיבה שאני חבר מרכז ליכוד, אבל אני נבחר ציבור, אז מה אם אני חבר מרכז ליכוד? אז מה עשיתי? התפטרתי ואחר כך הגשתי עוד פעם מסמכים, לכן אני רוצה לחזק את ידך

דוד ביטן: דלל, אתה בישיבה הקודמת גם אמרת לנו את הסיפור הזה, אז עזוב

דוד ביטן:  בוא נתקדם

אליהו דלל: אני רוצה להודות לך

דוד ביטן: תודה רבה

דוד ביטן:  נעשה סיכום ביניים בינתיים

דוד ביטן:  קודם כל עיקרון ראשון, יש הסכמה של אנשי המקצוע מכל הגוונים להקים ועדה לבדיקת מינויים רק לתאגידי מים

נועה קיסר: שוב, אנחנו חוזרים שהדבר הזה כפוף לתוספת כוח אדם, אחרת אין טעם

דוד ביטן: אני לא קובע את כוח האדם

נועה קיסר: זה קשור, כי אין טעם שיהיו לנו גם עשר ועדות

נועה קיסר:  גם הוועדה הנוכחית יכולה להתכנס כל יום

נועה קיסר:  אין מי שיתמוך בוועדה

דוד ביטן: הבנו את ההערה

דוד ביטן:  לא צריך להיכנס לזה אבל אם צריך, אז יביאו לכם

דוד ביטן:       עיקרון שני, הבהרנו שיהיה נציג של מרכז שלטון מקומי כאיש ציבור מתוך השניים שמאושרים

דוד ביטן:  אחד מהם יהיה נציג השלטון המקומי

שלום דנינו: ואם אפשר להוסיף הערה, שהרשות אחראית בייעוץ המשפטי הפנימי שלה לאשר אותו

דוד ביטן: לא רשות, זה מרכז שלטון מקומי

דוד ביטן:  זה איש ציבור

שלום דנינו: זה לא יהיה זכות וטו

דוד ביטן: יהיו מועדים בחקיקה לגבי אישור הדירקטורים

דוד ביטן:  אני מבקש שעד לישיבה הבאה שאנחנו נדון בזה, שרשות המים וגם רשות החברות יסכמו ביניהם מה המועדים הסבירים והרלוונטיים לעניין הזה

דוד ביטן:  אנחנו לא רוצים לקבוע לכם את זה כי זה עניין של עבודה, אבל צריך שיהיה משהו סביר

דוד ביטן:  אני חושב שלושה חודשים זה מספיק, אבל שהם יחליטו, שיביאו ויגידו לנו

דוד ביטן:       כשאין דירקטוריון שמסוגל לקבל החלטות, אין קבורום לפי החוק, אז האסיפה הכללית תוכל לקבל החלטות שקשורות לאישור דוח כספי, אישור תקציב

דוד ביטן:  רשות המים תוכל למנוע את זה אם הם סבורים שהעירייה לא נקטה בפעולות הנחוצות על מנת למנות דירקטוריון פעיל, כדי שלא יעשו תרגילים

דוד ביטן:  אנחנו יודעים שראשי ערים אוהבים לעשות תמרונים בעניין הזה

דוד ביטן:  אנחנו לא ניתן להם

דוד ביטן:  אנחנו רוצים לפתור בעיות שעולות כל הזמן וגם זה טוב לרשות המים הסיפור הזה

דוד ביטן:       כלל נוסף, וזה לדעתי לא צריך חקיקה אבל זה תדברו עם היועץ המשפטי שלנו, שאתם עושים את התהליך של מינוי דירקטור ללא קשר לכך שאין קבורום או יש קבורום

דוד ביטן:  זה לא מעניין

דוד ביטן:  זה שני קווים מקבלים

דוד ביטן:  אתה צריך לאשר, הוא יהיה חבר דירקטוריון אבל אין קבורום, אז אי אפשר לקבל החלטות

יחזקאל ליפשיץ: זו הנחיה גם לוועדה לבדיקת מנויים

יחזקאל ליפשיץ:  אנחנו לא נעכב וגם הם לא יעכבו

דוד ביטן: ברור

דוד ביטן:  אף אחד לא יעכב

דוד ביטן:  אני מציע שתשבו ביניכם

דוד ביטן:  לדעתי כוח האדם שהם מדברים הוא מוגזם כי את רוב העבודה אתם יכולים לעשות

דוד ביטן:  אתם צריכים להביא להם את זה על מוכן

דוד ביטן:  כשיש שבעה אנשים, בסוף אנחנו ניתן הרבה עבודה לעורכי דין עוד פעם

דוד ביטן:  זה רק עורכי דין בודקים

נועה קיסר: אבל זה סדר העבודה הנדרש

דוד ביטן: בסדר

אימאן ח'טיב יאסין: ברשותך, אני הייתי בקשר עכשיו עם ראש העיר, שיחה מוקלטת עם אבי אמסלם, היועץ המשפטי של תאגיד המים

אימאן ח'טיב יאסין:  בקיצור, המסמכים אצלכם

אימאן ח'טיב יאסין:  הוא נקט שמות

יחזקאל ליפשיץ: גבירתי, אנחנו נבוא אליך אחרי הוועדה ונקבל את השמות

אימאן ח'טיב יאסין: אני אעביר לך את השיחה עכשיו, ממש מוקלטת

יחזקאל ליפשיץ: בסדר גמור, אנחנו לא צריכים את ההקלטה

יחזקאל ליפשיץ:  היושב-ראש, אני רק רוצה להגיד לפרוטוקול כיוון שחברת הכנסת פה פונה אלינו

יחזקאל ליפשיץ:  כמו שאמר היועץ המשפטי שלנו מקודם, בשיחה שלו עם היועץ המשפטי של התאגיד עדיין לא התקיימה ישיבת מועצה

יחזקאל ליפשיץ:  אחרי הוועדה, ברשותך, נבוא אליך ונקבל את המועמדים

יחזקאל ליפשיץ:  האינטרס הראשון במעלה הוא שלנו, שיהיה לתאגיד רהט שהוא תאגיד חשוב, שיהיה קבורום

אימאן ח'טיב יאסין: אבל בינתיים זה לא קורה

דוד ביטן: תקדמו את זה

יחזקאל ליפשיץ: אנחנו ברשותך גם נעדכן אותך

דוד ביטן: יש לנו את רמת ישי שיש לו בעיה עם זה, ויש לנו את עיריית רמת גן

דוד ביטן:  אני מקווה שעיריית רמת גן זה בתוך 42 או לא?      

נועה קיסר: 32

דוד ביטן: בואו נגמור שהוא יבוא לפה ויחייך ולא יתחיל לצעוק עלינו

דוד ביטן:  זה דבר ראשון

דוד ביטן:      עכשיו הגענו לנושא האחרון, לנושא של דירקטורים מטעם מועצת העיר וראש העיר

דוד ביטן:  מה אנחנו עושים עם זה? זה לא אותו דבר

דוד ביטן:  נציג מועצת העיר צריך לעמוד בכל תנאי הכשירות? הרי הוא נבחר ציבור

דוד ביטן:  מה עושים איתו? אז אין לו חמש שנות ניסיון, מה שמבקשים

קריאה: הוא יכול להיות סוחר בשוק ולהיות חבר כנסת, אז מה?     

דוד ביטן: חבר כנסת, אין בעיה, כל אחד יכול להיות, דרך אגב

דוד ביטן:  שופט הוא לא יכול להיות

דוד ביטן:  חבר כנסת, הכול יכול להיות

קריאה: יש לו תפקידים

דוד ביטן: אז מה? עדיין הוא נציג של מועצת העיר

דוד ביטן:  למה ממנים אנשי עירייה? דרך אגב, הורידו את היחס

דוד ביטן:  פעם היה שליש מועצת העיר, עכשיו רק 25%

קריאה: זה תמיד היה 25%

דוד ביטן: לא נכון, היה שליש

דוד ביטן:  אתה טועה

דוד ביטן:  בדירקטוריונים הישנים היה שליש

דוד ביטן:  גם בחברות עירוניות וגם בתאגידי מים היה שליש

דוד ביטן:  בעניין הזה מה העמדה שלכם? מה אתם רוצים, שחבר מועצת עיר יעמוד בכל הכשירויות? תבדקו לו ניגוד עניינים, מקובל

דוד ביטן:  ניגוד עניינים זה ברור, אבל ניגוד עניינים אמיתי, כלכלי, לא שהוא חבר מפלגה

דוד ביטן:  זה לא רלוונטי, כן/לא חבר מרכז ולא שום דבר

דוד ביטן:       הנושא של ראש עיר צריך להיפתר

דוד ביטן:  אם רוצים שראש עיר יהיה יושב-ראש דירקטוריון, אז תנו לו להיות יושב-ראש דירקטוריון

דוד ביטן:  מה זה מפריע לכם? הרי כל ההחלטות של הדירקטוריון, אתם בודקים אותם

דוד ביטן:  אתם בודקים דבר-דבר, אני יודע את זה

דוד ביטן:  בסדר גמור שבודקים, אין בעיה

קריאה: אדוני היושב-ראש, העניין של ראש עיר כיושב-ראש דירקטוריון כבר נפתר

דוד ביטן: לא יודע, אז למה יש טענות אם זה נפתר?     

קריאה: זה קיים

דוד ביטן: כי הם הולכים לקראת כבר

קריאה: מי שהתנגד לזה זה רשות המים שהיא לא רוצה שראש עיר יהיה גם יושב-ראש דירקטוריון

יחזקאל ליפשיץ: היום ראש עיר יכול להתמנות ואין בעיה

יחזקאל ליפשיץ:  אתה צודק, היום זה כבר נפתר

יחזקאל ליפשיץ:       היושב-ראש, כרגע בעיקרון החוק מפנה לחוק החברות הממשלתיות ולכן בעצם התנאים למינוי דירקטור זה התנאים שכתובים בחוק החברות הממשלתיות, דהיינו תואר וניסיון וכל מה שצריך

איתי עצמון: מה שמבקש יושב-ראש הוועדה מחייב תיקון חקיקה

יחזקאל ליפשיץ: בדיוק, נכון

דוד ביטן: יש לכם התנגדות שראש עיר יהיה גם אם אין לו תואר ראשון?      

יחזקאל ליפשיץ: לא, אין התנגדות, כפוף להסדר ניגוד עניינים כמובן

דוד ביטן: אם ראש עיר, יש לו עסקים בתחום תאגיד המים, אז הוא יכול להיות? אם הבן שלו, יש לו, אז ברור שהוא לא יכול להיות

דוד ביטן:  הכוונה לניגוד עניינים זה בדיוק לדברים האלה

דוד ביטן:  אם למשל הבן שלו, יש לו חברה בתחום הביוב, אז הוא לא יכול להיות יושב-ראש

דוד ביטן:  עם כל הכבוד, שישים מישהו אחר

שלום דנינו: יש פה שתי סוגיות, אחת זה זיקה והשני ניגוד עניינים

שלום דנינו:  ניגוד עניינים כלכלי, ברור, כמו שאמר היושב-ראש, לא מתקבל על הדעת, אבל ניגוד עניינים אחר, איזה ניגוד עניינים יכול להיות? זיקה יכול להיות

שלום דנינו:  הרי כל הנציגים הם נציגי מפלגות

שלום דנינו:  הוא חבר מפלגה, אז הוא לא יכול להיות דירקטוריון בגלל שהוא חבר מפלגה?      

יחזקאל ליפשיץ: היושב-ראש נתן דוגמה מצוינת ואני חושב שכולנו מסכימים

דוד ביטן: בסדר, נעשה תיקון שראש עיר וחברי מועצה יכולים להיות יושב-ראש או חבר דירקטוריון גם ללא תנאי הכשירות הקבועים למעט נושא של ניגוד עניינים, וגם ניגוד עניינים חייב להיות זיקה כלכלית

דוד ביטן:       אם הבן שלו עובד בתאגיד מים, מה קורה עם זה? זה לא כלכלי אבל זה גם לא בסדר

משה סולומון: אדוני, יכול להיות שיהיה הסדר למניעת ניגוד עניינים

דוד ביטן: ראש העיר, עם כל הכבוד, רוצה להיות יושב-ראש דירקטוריון, שהבן שלו לא יעבוד בתאגיד

דוד ביטן:  שיעביר אותו למקום

דוד ביטן:  יש גבול מה אפשר ללכת לקראת

משה סולומון: מה שאני אומרת זה שדיני ניגוד העניינים קובעים אם יש צורך - - -      

דוד ביטן: מכיוון שבחוק אנחנו רוצים להכניס שהוא יכול להיות גם אם הוא לא עומד בתנאי הכשירות לפי החוק, אז עדיין אני רוצה לניגוד עניינים או כלכלי או אישי, במובן הזה שאם הבן שלו עובד בתאגיד או משהו כזה, אז הוא לא יכול להיות

משה סולומון: אדוני, ניגוד עניינים זה לא שאלה של כשירות

דוד ביטן: לא אמרתי כשירות

דוד ביטן:  ניגוד עניינים

דוד ביטן:  אם אני מכניס את זה בחוק, אז אני רוצה שיהיה כתוב ניגוד עניינים ואיזה ניגוד עניינים

דוד ביטן:  אני מאזן את זה בצורה הזאת

שלום דנינו: בנושא קירבה יש הגדרה, אבא, אימא, אח, אחות

דוד ביטן: זה כלל ובחקיקה נדון בפרטים

דוד ביטן:  זה הכול

דוד ביטן:  עוד משהו יש לנו ששכחנו?     

יהודה סיסו: כבוד היושב-ראש, אם אפשר להגיד מילה

יהודה סיסו:  אני מנכ"ל תאגיד המים, מעיינות העמקים, ויושב-ראש הפורום

יהודה סיסו:  לכל הדעות מדובר על תהליך ארוך

יהודה סיסו:  גם אם נקצר אותו, עדיין מדובר על תהליך ארוך שמתחיל מהמועצה ונגמר בסוף בוועדה למינוי בכירים

יהודה סיסו:      אם הולכים לתיקון חקיקה, לא משנה כרגע אם יהיו שתי ועדות, אז אולי צריך גם לשקול את נושא אורך הקדנציות

יהודה סיסו:  אנחנו כל הזמן מסתובבים סביב עצמנו, רצים סביב עצמנו, בוחרים ואחרי שנה או שנה וחצי מתחילים לדבר כדי לראות שאנחנו בסופו של דבר - - -      

דוד ביטן: מה הקדנציה?     

יהודה סיסו: היום אורך קדנציה הוא שלוש שנים, ואם משנים את החוק אולי צריך לשקול על הארכה של הקדנציה לארבע שנים

קריאה: אני חושב שזה נכון

דוד ביטן: אני לא יודע, אני אגיד לך למה, כי לפעמים ראש עיר רוצה להחליף את הדירקטור

דוד ביטן:  אם אתה אומר לו כל הקדנציה, אז הוא תקוע איתו

יהודה סיסו: אז הוא יכול אולי להגדיר את זה לדח"צים ולא בהכרח לנציגי ציבור

קריאה: אני גם חושב

דוד ביטן: הבעיה היחידה שהוא צודק, זה שאם אתה ממנה אחרי שלוש שנים ואז יש בחירות, רוצים להחליף את האנשים, אתה לא יכול, אתה חייב להמתין לשלוש שנים

קריאה: בדרך כלל שנה

אליהו דלל: דוד, חברי מועצת עיר שהם הנציגים של העירייה, הם מתחלפים ואז יש לך את נציגי הציבור ויש לך עובדי עירייה

דוד ביטן: חבר מועצת עיר נשאר חבר מועצת עיר

קריאה: אין הגבלה, אדוני

דוד ביטן: לא, נשאר חבר מועצת עיר

דוד ביטן:  הוא לא עבר שלוש שנים, אפשר להחליף אותו?     

אליהו דלל: דוד, המועצה מחליטה על עובדי עירייה ועל נבחרי ציבור, אז כך שאין בעיה - - -      

שלום דנינו: חבר מועצה שסיים את תפקידו, הוא לא יכול להמשיך להיות דירקטור

דוד ביטן: אני יודע את זה

דוד ביטן:  זה כתוב בחוק

דוד ביטן:  אנחנו נעשה דבר כזה, שדירקטור מן הציבור זה יהיה עד סוף הקדנציה או שלוש שנים, לפי - - - , ואז אפשר להחליף אותו אם רוצים

קריאה: הכוונה לדח"צ או לנבחר ציבור?     

דוד ביטן: דח"צ

יהודה סיסו: דוד, עוד פעם ממשיכים להסתובב סביב עצמנו בעניין

דוד ביטן: אבל נבחר ציבור, אם המועצה רוצה להחליף אותו, אז מה אתה רוצה שאני אעשה? שאני אגיד להם לא להחליף אותו?          

יהודה סיסו: אנחנו מדברים על דח"צ

יהודה סיסו:  גם דח"צ עובר את אותו תהליך וכל שלוש שנים צריך להתחיל את כל התהליך

דוד ביטן: לא, אז אנחנו נגיד, עד סוף הקדנציה או שלוש שנים

דוד ביטן:  אם נבחר שנתיים לפני סוף הקדנציה, אז אמרנו עד, אז בסוף הקדנציה הוא מפסיק להיות אלא אם כן רוצים - - -      

יחזקאל ליפשיץ: היושב-ראש, זה קיים היום

יחזקאל ליפשיץ:  חבר מועצה - - -      

דוד ביטן: לא מועצה, אני מדבר על איש ציבור

דוד ביטן:  רק הוא הבעיה, בינינו

דוד ביטן:  נעשה תיקון כזה שהוא יישאר עד סוף הקדנציה

קריאה: מה זה עד סוף הקדנציה, אדוני?     

דוד ביטן: עד סוף הקדנציה של מועצת העיר

דוד ביטן:  היא נבחרת לחמש שנים, נכון? אם הוא נבחר אחרי שנה, יש לו עוד שלוש שנים, הוא יישאר עד סוף הקדנציה, אלא אם כן רוצים להחליף אותו

יהודה סיסו: אני אתן לך מצב היפותטי של דירקטור שנבחר עכשיו בינואר נניח

יהודה סיסו:  הוא עכשיו אמור להיות שלוש שנים דח"צ, ואתה אומר בעצם שבאוקטובר מתבטלת הקדנציה שלו, אז אנחנו אף פעם לא נהיה עם דירקטוריון

דוד ביטן: נבחר ראש עיר חדש, נבחרו רשימות חדשות

דוד ביטן:  רוצים להחליף אותו, אז יחליפו אותו

דוד ביטן:  זה כבר עניין שלהם

דוד ביטן:  עשינו איזון

דוד ביטן:  יש דברים שאנחנו מעבירים להחלטת מועצת העיר, יש דברים שלא

קריאה: זה סביר בהחלט

דוד ביטן: זה החלטה של ראש העיר שהוא יושב ומתחיל להחליף אנשים בגלל שיקולים פוליטיים, שיידע מה המשמעות של זה

דוד ביטן:  אני צריך לפתור לו את כל הבעיות?      

שלום דנינו: אם אין בעיה, הוא יכול להמשיך

דוד ביטן: בעיה שלו

דוד ביטן:  הוא רוצה להחליף, שיחליף

דוד ביטן:  הוא לא רוצה, שלא יחליף

דוד ביטן:  דרך אגב, גם אם הוא רוצה להחליף, עדיין אותו דירקטור יכול להישאר בינתיים עד שיאשרו אותו, אז אין שום פגיעה בתאגיד

דוד ביטן:  הוא לא מפוטר מייד

דוד ביטן:  הוא עד להחלפה נשאר חבר כדי שהתאגיד לא ייפגע ביכולת שלו לקבל החלטות

שלום דנינו: זה דווקא כדאי להדגיש

שלום דנינו:  הוא יישאר - - -      

דוד ביטן: עד שימנו לו מישהו אחר, נכון

דוד ביטן:       עכשיו כל אחד יודע מה המשימה שלו, נכון? לקראת תיקון החקיקה

דוד ביטן:  תשבו ביניכם ותסגרו את העניינים האלה על מנת שכשאנחנו נבוא, נעבור על זה בצורה יותר חלקה

דוד ביטן:  עוד משהו שלא עשינו?     ה-32 האלה פותרים הרבה מאוד בעיות

דוד ביטן:  עכשיו אתם תקבלו החלטה, תביאו לי פרט כזה

דוד ביטן:  לא כזה דבר אלא תגמרו את העניין של האנשים

דוד ביטן:  לא עכשיו תעבירו את זה חזרה לרשות החברות, אני רוצה פה פרט כזה וכזה ואז עוד פעם אנחנו נתעכב שנה

נועה קיסר: לא, לא, ה-32 האלה, הכול אצלם מלא

דוד ביטן: הכול תקין?     

נועה קיסר: הכול תקין

נועה קיסר:  הם עולים לדיון ביום ראשון

דוד ביטן: כמה יש עוד שהם מחכים?      

אפרת בנזוז: יש אצלנו קרוב ל-25 מועמדים שחלקם עד סוף השבוע יוגשו

דוד ביטן: מתי הישיבה?     

נועה קיסר: ביום ראשון

יחזקאל ליפשיץ: צריך לכנס ועדה נוספת בתוך זמן קצר

נועה קיסר: אין שום בעיה

נועה קיסר:  ככל שיהיו מסמכים - - -      

דוד ביטן: אז אולי נדחה את הישיבה בשבוע ואתם תדאגו לכל ה-25

יחזקאל ליפשיץ: היושב-ראש, יש לנו כרגע תאגידים בלי קבורום

יחזקאל ליפשיץ:  בואו נסיים, נקיים את הישיבה הקרובה, נקבע ישיבה נוספת

דוד ביטן: מתי? הישיבה הנוספת יכולה להיות עוד שנה

נועה קיסר: לא, מה פתאום

נועה קיסר:  אני מזכירה לך שהישיבה שלפני יום ראשון הייתה ב-8 בינואר

נועה קיסר:  אנחנו לא עובדים בקצבים של חודשים

דוד ביטן: אז אין בעיה

אימאן ח'טיב יאסין: יש לי שאלה לפני שאנחנו מסיימים, שצריך להתייחס אליה גם בחקיקה

אימאן ח'טיב יאסין:  בקריטריונים ששמים כאן, בסעיף 6 לייצוג הולם כתוב סעיף 63(א)(3) בחוק תאגידי מים וביוב מורה כי ככל שהדבר מתאפשר בנסיבות העניין, - - - בדירקטוריון

דוד ביטן: נכון

אימאן ח'טיב יאסין: למה ככל שיתאפשר?     

דוד ביטן: אני אגיד לך למה

דוד ביטן:  נגיד לצורך הדוגמה מועצת העיר בבני ברק, אין אף אישה, אז מנסים לאזן את המינויים של חברי המועצה באנשי הציבור, נגיד, אז אי אפשר אולי לאזן מלא, אז ככל

דוד ביטן:  "ככל" זה נותן את האפשרות לאזן

אימאן ח'טיב יאסין: אבל כמה יש לנו כמו בני ברק?     

דוד ביטן: דוגמה אני נותן לך, כי החוק מדבר באופן כללי

אימאן ח'טיב יאסין: אבל הם לוקחים את זה באופן כללי

אימאן ח'טיב יאסין:  "ככל שיתאפשר", אז זה לא יתאפשר

דוד ביטן: סמכי עליהם שהם דואגים ליישם את זה

דוד ביטן:  הם דואגים ליישם את זה כמו שצריך

אימאן ח'טיב יאסין: אני מקווה שכן

דוד ביטן: טוב, תודה רבה, סיימנו את הישיבה